b'\n_START_ARTICLE_\nSyklonsesongen for det s\xc3\xb8rlige Stillehavet 2008\xe2\x80\x932009\n_START_PARAGRAPH_\nSyklonsesongen for det s\xc3\xb8rlige Stillehavet 2008\xe2\x80\x932009 begynte offisielt 1. november 2008 og vil vare frem til 30. april 2009. Den f\xc3\xb8rste syklonen i sesongen, Det tropiske uv\xc3\xa6ret O1F, ble dannet 1. desember 2008. Tropiske sykloner som befinner seg mellom 160\xc2\xb0 \xc3\xb8st og 120\xc2\xb0 vest og nord for 25\xc2\xb0 s\xc3\xb8r overv\xc3\xa5kes av Fiji Meteorological Service, mens dem som befinner seg s\xc3\xb8r for 25\xc2\xb0 s\xc3\xb8r overv\xc3\xa5kes av Tropical Cyclone Warning Centre (TCWC) i Wellington i New Zealand.\n_START_SECTION_\nPrognoser for sesongen\n_START_PARAGRAPH_\nNew Zealand National Institute of Water & Atmospheric Research utstedte 26. september 2008 en prognose for sesongen for hele det s\xc3\xb8rlige Stillehavet \xc3\xb8st for 135\xc2\xb0\xc3\x98. Instittutet foruts\xc3\xa5 en gjennomsnittlig risiko for danning av sykloner, noe som ville bety mellom 8-10 tropiske sykloner med en vindhastighet h\xc3\xb8yere enn 18 m/s._NEWLINE_23. oktober 2008 utstedte Regional Specialized Meteorological Centre i Nadi i Fiji sin prognose. RSMC slo fast at 2008-2009-sesongen ville starte under n\xc3\xb8ytrale forhold (noe som betyr uten p\xc3\xa5virkning fra verken El Ni\xc3\xb1o eller La Ni\xc3\xb1a). Senteret s\xc3\xa5 ikke at dette ville forandre seg utover sesongen. RSMC Nadi foruts\xc3\xa5 ni sykloner i sesongen, hvorav halvparten av dem ville komme til \xc3\xa5 bli alvorlige tropiske sykloner.\n_START_SECTION_\nDet tropiske uv\xc3\xa6ret 01F\n_START_PARAGRAPH_\nEt lavtrykksomr\xc3\xa5de dannet seg 1. desember 2008 n\xc3\xa6r de nordlige Cook\xc3\xb8yene. Det ble senere samme dag oppgradert til Det tropiske uv\xc3\xa6ret 01F av RSMC Nadi. Uv\xc3\xa6ret beveget vestover neste dag, men forble svakt. Siste v\xc3\xa6rbulleteng for uv\xc3\xa6ret ble utstedt samme dag.'